Diari Oficial de la Generalitat Valenciana


Sumari del DOGV 8971, del 09-12-2020 (2020/10987)

RESOLUCIÓ de 3 de desembre de 2020, de la Direcció General d'Agricultura, Ramaderia i Pesca per la qual es regula la declaració censal telemàtica dels titulars d'explotacions ramaderes de la Comunitat Valenciana davant la situació d'emergència sanitària per Covid-19.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8971

Data del DOGV
:   09-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10181


Data del document
:   03-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * malaltia infecciosa
    * sector agrari
    * legislació

RESOLUCIÓ de 3 de desembre de 2020, de la Direcció General d'Agricultura, Ramaderia i Pesca per la qual es regula la declaració censal telemàtica dels titulars d'explotacions ramaderes de la Comunitat Valenciana davant la situació d'emergència sanitària per Covid-19. [2020/10976]  
Vist que en l'article 4 del Reial decret 479/2004 s'estableix que «Les dades sobre els censos de les explotacions es comunicaran a l'autoritat competent almenys una vegada a l'any. Respecte d'això, el cens es comunicarà abans de l'1 de març de cada any, i s'indicarà el cens mitjà de l'any anterior o el cens que s'establisca en les disposicions normatives específiques de cada sector, en la forma que determine l'autoritat competent»  
Considerant que com a conseqüència de l'actual emergència de salut pública ocasionada pel Covid-19, és convenient reduir la mobilitat i la concurrència de persones en les oficines comarcals.  
Tenint en compte que pot haver-hi titulars d'explotacions ramaderes que no disposen de signatura electrònica per a la realització del tràmit telemàtic i per a evitar els desplaçaments i concurrència de persones en l'oficina comarcal, aquests podran realitzar la comunicació censal telemàtica a través d'un representant.  
Vist el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, consultades les organitzacions agràries i en l'exercici de les competències d'aquesta direcció general, resolc:  
  
Primer  
Davant la situació excepcional pel Covid-19, durant l'any 2021 es procedirà preferentment mitjançant procediments telemàtics a la realització de la declaració censal dels titulars de les explotacions ramaderes registrats a la Comunitat Valenciana.  
  
Segon  
El personal administratiu, sota la supervisió dels serveis veterinaris oficials de les oficines comarcals, procedirà a la corresponent actualització anual de censos en l'aplicació informàtica del Registre d'Explotacions Ramaderes de la Comunitat Valenciana (REGA) a partir de les declaracions rebudes.  
  
Tercer  
Els titulars de les explotacions ramaderes faran la declaració censal en emplenar el formulari Model de comunicació anual obligatori de dades censals de l'explotació, establit en l'enllaç http://www.gva.es/va/proc14914 i procediran a la seua signatura digital, i donaran per complida la seua obligació mitjançant aquest procediment.  
  
Quart  
Es considerarà com a data de comunicació de la declaració censal la data d'entrada en el registre telemàtic. No obstant això, pel que fa a l'enregistrament del cens declarat en REGA, es gravaran les dates establides en la legislació sectorial específica per a cada espècie ramadera.  
  
  
Cinqué  
En els casos en què la declaració censal es realitze a través d'un representant no registrat amb anterioritat en la base de dades REGA, aquesta representació es podrà realitzar mitjançant qualsevol mitjà vàlid en dret que deixe constància fidedigna de la seua existència com a poder notarial o mitjançant apoderament apud acta. De manera excepcional, per les circumstàncies sanitàries i per a evitar desplaçaments i concurrència de persones, també es podrà realitzar mitjançant document privat entre totes dues parts (representant i representat) juntament amb el DNI de qui atorga el poder. L'acreditació de la representació s'adjuntarà en l'enllaç http://www.gva.es/va/proc14914.  
  
Contra la present resolució, que no posa fi a la via administrativa, pot interposar-se, en el termini d'un mes a comptar des de l'endemà de la seua notificació o publicació, recurs d'alçada davant el secretari autonòmic d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
València, 3 de desembre de 2020.- El director general d'Agricultura, Ramaderia i Pesca: Roger Llanes Ribas.